**Zápisnica**

**z riadneho zasadnutia OZ v Šemši dňa 17.04.2015**

**Prítomní:** podľa prezenčnej listiny

**NÁVRH PROGRAMU:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení
4. Žiadosť p. Doro
5. Žiadosť p. Červeňák
6. Žiadosť p. Palko
7. SPLH- Šemšanskí priatelia loptových hier - zmluva
8. Cenník prenájmu sály, zasadačky a kuchyne s príslušenstvom
9. Rôzne

* Informácia cintorín – oddrenážovanie a pamätník pre padlých v I. a II. svetovej vojne
* Informácia MAS Rudohorie
* Kultúrne podujatia

1. Záver

**SCHVÁLENÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení
4. Žiadosť p. Doro
5. Žiadosť p. Červeňák
6. Žiadosť p. Palko
7. SPLH- Šemšanskí priatelia loptových hier
8. Cenník prenájmu sály, zasadačky a kuchyne s príslušenstvom
9. Rôzne

* Informácia cintorín – oddrenážovanie a pamätník pre padlých v I. a II. svetovej vojne
* Informácia MAS Rudohorie
* Kultúrne podujatia

1. Záver

**K bodu č. 1:**

Zasadnutie OZ otvoril a viedol p. Lukáč, starosta obce. Konštatoval, že prítomní sú štyria poslanci a OZ je uznášania schopné.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. Za návrh programu hlasovali všetci poslanci. Za overovateľov zápisnice starosta určil p. Kövéra a p. Kubu, za zapisovateľku p. Vargovú Lukáčovú. **Hlasovanie č. 1**

**K bodu č.3:**

Starosta obce konštatoval, že uznesenie č. 7/2015 a č. 9/2015 zo dňa 20.02.2015 boli splnené. Uznesenie č. 8/2015 zo dňa 20.02.2015 je v plnení, nakoľko k zákazke je najprv potrebné vyhotoviť PD (projektovú dokumentáciu), aby mohla byť zverejnená výzva na dodávku zákazky „Rekonštrukcia prevzdušňovacieho systému no ČOV“. Projektová dokumentácia sa už spracováva. Poslanci zobrali na vedomie plnenie uznesení. **Hlasovanie č.2**

**K bodu č. 4:**

Starosta obce v zmysle § 13 ods. 6 zákona č. 369/1990 Zb. o obecnom zriadení v znení neskorších predpisov, pozastavil výkon uznesenia Obecného zastupiteľstva v Šemši č. 6/2015 zo dňa 20.2.2015 a to tým, že ho v lehote podľa § 12 ods. 11 zákona č. 369/1990 Zb. o obecnom zriadení v znení neskorších predpisov nepodpísal. Predmetné uznesenie Obecného zastupiteľstva v Šemši bolo prerokované na zasadnutí obecnej rady dňa 27.2.2015. Starosta tento bod rokovania opätovne zaradil do programu rokovania zastupiteľstva a poslanci mali možnosť znovu diskutovať s p. Dorom. P. Doro vystúpil s pripomienkou, že bol na mieste predmetného pozemku a od priemyselnej haly k jeho pozemkom je vzdialenosť viac ako 100 m, teda nevidí problém s prípadnou hlučnosťou. Vystúpil aj poslanec p.Cimerman, ktorý zohľadnil prínos mladej rodiny do obce, avšak fakty, že je pozemok v ochrannej oblasti cintorína, určený na priemyselné účely a aktuálne v rozpore s platným územným plánom nezmenia jeho názor. Vystúpil aj starosta obce, ktorý apeloval na to, že je povinný hájiť záujmy obce. Pripomenul, že aj keď bolo uznesenie na minulom zasadnutí schválené v počte štyria poslanci za a traja sa zdržali, konkrétne zmeny a doplnky územného plánu schvaľuje 3/5 väčšina všetkých poslancov. Položil otázku, čo bude v prípade, ak p. Doro vynaloží finančné prostriedky na zmeny a doplnky územného plánu a poslanci mu to neschvália? Poznamenal, že zastáva názor, že ak boli tieto pozemky kupované ako priemyselné resp. v oblasti na to určenej a počas schvaľovania územného plánu neboli podané žiadne námietky nevidí zo strany p. Dora nič viac ako špekuláciu. Na prelomenie práva veta starostu obce je potrebný súhlas 3/5 väčšiny všetkých poslancov, táto zákonná podmienka nebola splnená, nakoľko zasadnutia sa zúčastnili len štyria poslanci. Poslanci uznesenie v zákonom stanovenej lehote nepotvrdili, uznesenie teda stráca platnosť. Všetci prítomní poslanci hlasovali proti. **Hlasovanie č.3**

**K bodu č.5:**

Poslanci dostali spolu s pozvánkou aj žiadosť p. Mareka Červeňáka, ktorý žiada o odkúpenie parcely č. 558 - záhrady v k.ú. Šemša vo výmere 399 m 2, ktorý susedí s jeho pozemkom. Dôvodom žiadosti o kúpu je majetkové vysporiadanie nehnuteľnosti, nakoľko jeho rodina danú nehnuteľnosť užívala približne 50 rokov a tvorí súčasť areálu rodinného domu, dvora a záhrady. V zmysle § 9a ods. 1 písm. a-c) zákona č. 138/1991 Zb. o majetku obcí, prevody majetku obce možno vykonať v troch prípadoch, avšak na tento prípad poslanci určili priamy predaj. Na túto skutočnosť upozornila aj kontrolórka obce, že nehnuteľnosť nemožno vydržať a ani nemožno použiť dôvody osobitného zreteľa. Priamym predajom, na základe vypracovaného znaleckého posudku dostane p. Červeňák predkupné právo na nehnuteľnosť. Starosta obce má povinnosť dať vypracovať znalecký posudok na predmetnú nehnuteľnosť a do budúceho zastupiteľstva predložiť zámer predaja priamym predajom. **Hlasovanie č. 4**

**K bodu č.6:**

Ďalším bodom programu bola žiadosť p. Palka, ktorý žiada o odkúpenie časti parcely č. 202 nachádzajúcej sa na LV č. 607. Predmetom žiadosti bola konkrétne parcela č.202/2 – zastavané plochy a nádvoria v  k. ú. Šemša, vymedzená geometrickým plánom č. 4/2015 vypracovaným Ing. Igorom Hudákom o výmere 44 m2 vo vlastníctve Obce Šemša. P. Palko ju žiada odkúpiť z dôvodu, že ju rodina v dobrej viere užívala celé roky a tvorí podstatnú časť dvora a hlavne pozemku pod rodinným domom. V prípade iného spôsobu predaja pre tretie osoby by došlo k zamedzeniu prístupu z miestnej komunikácie k pozemku na parcelu č. 201. Obec tento pozemok nevyužíva ani ináč ho nevie využiť. Predajom pozemku v celosti by došlo k obmedzeniu priestoru pre uloženie inžinierskych sietí v budúcnosti, preto bol vypracovaný geometrický plán č. 4/2015 vypracovaným Ing. Igorom Hudákom, ktorým došlom k rozdeleniu parcely č. 202 - zastavané plochy a nádvoria v k. ú. Šemša o výmere 74 m2. Na základe vyššie uvedených dôvodov sa v zmysle § 9a ods. 8 písm. e) zákona č. 138/1991 Zb. o majetku obcí sa pri prevode majetku použije dôvody osobitného zreteľa. Hranica pozemku bude po čelnú stenu domu a vstupnú bránu. Poslanci schválili zámer predaja hodný osobitného zreteľa a požiadali starostu obce o jeho zverejnenie na internetovej stránke obce a úradnej tabuli obce. **Hlasovanie č. 5**

**K bodu č.7:**

V tomto bode rokovania poslanci diskutovali o možnosti predaja a prenájmu majetku obce pre združenie ŠPLH – Šemšanskí priatelia loptových hier. Na základe žiadosti zo dňa 17.4.2015 občianske združenie žiada o odkúpenie traktora - kosačka na trávu typ XX 220 HDE a prenájom trávnatého futbalového ihriska na parcele č. 625 v k.ú. Šemša. Poslanci schválili predaj traktora kosačky ako nadbytočného majetku **Hlasovanie č. 6.** za cenu 250 € **Hlasovanie č.7**, nakoľko tento majetok je vyradený, bude slúžiť združeniu na kosenie ihriska. Prenájom ihriska, teda nehnuteľného majetku za cenu 1€/ročne bude predmetom schvaľovania na budúcom zasadnutí, poslanci schválili zámer prenájmu, ktorý bude zverejnený na úradnej tabuli obce a internetovej stránke. Na prenájom ihriska sa použije dôvod osobitného zreteľa, nakoľko obec prostredníctvom združenia bude zabezpečovať rozvoj kultúry a športu v obci. **Hlasovanie č.8**

**K bodu č.8:**

Komisia na ochranu verejného záujmu, sociálnych vecí a financií pripravila návrh cenníka prenájmu sály, zasadačky a kuchyne s príslušenstvom a to nasledovne: Za odsek 3 v § 2 vložiť nasledujúci odsek 3a: Ak celková doba prenájmu podľa odseku 3) neprekročí 10 hodín, je úhrada za prenájom stanovená takto:

akcie organizované v sále KD

v mesiacoch apríl – september 25,- €

október – marec 35,- €

akcie organizované v zasadačke OcÚ celoročne 10,- €

Poslanci navrhnutý cenník schválili. **Hlasovanie č.9**

**K bodu č. 9:**

**A:** Starosta obce informoval poslancov o prácach na oddrenážovaní cintorína. Drenážne a kanalizačné rúry boli výberom obstarané prostredníctvom internetu. Kanalizačné rúry budú umiestnené tak, aby bola urobená kanalizačná odbočka na prípadnú výstavbu Domu smútku. Vrchná časť cintorína bude oddrenážovaná a voda bude kanalizačnými rúrami zvedená do hlavného ťahu kanalizačného radu, takáto voda nemôže byť zvedená do potoka, nakoľko je kontaminovaná.

Výstavba pamätníka padlým v I. a II. svetovej vojne sa blíži k samotnej realizácii. Najdôležitejšia časť a to pátranie po menách padlých vo vojnách, v archívoch a iných štátnych inštitúciách je skoro ukončené. Starosta ukázal poslancom predbežný návrh pamätníka, tabuľu dodá a vygravíruje prevádzkovateľ pohrebiska. Stavebné konanie bude začaté v priebehu mesiaca máj. Poslanci zobrali na vedomie informácie o prácach na oddrenážovaní cintorína a výstavbe pamätníka pre padlých v I. a II. svetovej vojne. **Hlasovanie č.10**

**B:** Starosta informoval poslancov o dohode starostov v rámci MAS Rudohorie, že sa bude pokračovať v chode MAS Rudohorie, čo je dôležité pre implementáciu projektov v novom období. Dohodli sa vypracovaní nových PHSR pre všetky obce v hodnote cca 900€. PHSR, ktorý musí byť aktuálny a je jedným z nevyhnutných materiálov pri čerpaní finančných prostriedkov z eurofondov. PHSR ako aj zmluvu o manažovaní projektov bude naďalej zastrešovať Centrum regionálneho rozvoja Košického kraja, n.o. Poslanci informácie zobrali na vedomie. **Hlasovanie č.11**

**C:** DEŇ MATIEK - podujatie sa uskutoční dňa 17.5.2015 o 15,00 hod. v sále KD Šemša. Kvety a zákusky zabezpečí starosta obce, program nacvičia deti z MŠ a ZŠ Šemša. Pozvánky, tak ako v minulom roku v obálke, realizácia Vargová Lukáčová v spolupráci s  p. Potočňákovou.

DEŇ OBCE ŠEMŠA - termín uskutočnenia osláv je 27.6.2015. P. Semanová prisľúbila predložiť cenové ponuky na prenájom pódia. Oslavy budú opäť spojené s detským sviatkom MDD. Obľúbenou atrakciou sú koníky, ktoré zabezpečí na daný termín p. Švec. Poslanci uložili komisii pre školstvo, kultúru a šport do 30.4.2015 pripraviť program podujatia a na pracovnom stretnutí po tomto termíne budú doladzovať program spoločne. **Hlasovanie č.12**

**D:** Starosta obce informoval poslancov o legislatívnych zmenách v oblasti verejného obstarávania**,** ako aj o vypršaní zmluvy o poskytovaní odborného poradenstva a konzultačných služieb pri verejnom obstarávaní. Predložil poslancom návrh novej zmluvy, súčasťou faktúr budú aj pracovné výkazy. Poslanci predmetnú zmluvu schválili a tvorí prílohu tejto zápisnice. **Hlasovanie č.13**

**K bodu č.10**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísal/(a):** Vargová Lukáčová

...................................................... ....................................................

prednosta OcÚ starosta obce

Overovatelia:

Kövér Martin ........................................

Kuba Martin ........................................

**Závery**

**z riadneho zasadnutia Obecného zastupiteľstva v Šemši dňa 17.04.2015**

**1. Program riadneho zasadnutia**

**Uznesenie č. 11/2015**

Obecné zastupiteľstvo v Šemši:

**schvaľuje**

1.program riadneho zasadnutia.

Počet všetkých poslancov:7

Počet prítomných poslancov: 4

Hlasovali: 4 Za: 4 Proti: 0 Zdržali sa: 0

V Šemši 17.04.2015 Jozef Lukáč – starosta obce

**2. Kontrola plnenia uznesení**

**Uznesenie č. 12/2015**

Obecné zastupiteľstvo v Šemši:

**berie na vedomie**

1.kontrolu plnenia uznesení

Počet všetkých poslancov:7

Počet prítomných poslancov: 4

Hlasovali: 4 Za:0 Proti: 0 Zdržali sa:0

V Šemši 17.04.2015 Jozef Lukáč – starosta obce

**3. Žiadosť p. Doro**

**Uznesenie č. 13/2015**

Obecné zastupiteľstvo v Šemši **NESCHVÁLENÉ !!!!**

**udeľuje**

1. predbežný súhlas s čiastočnou zmenou územného plánu obce podľa predloženého návrhu

Počet všetkých poslancov:7

Počet prítomných poslancov: 4

Hlasovali:4 Za:0 Proti:4 Zdržali sa: 0

V Šemši 17.04.2015 Jozef Lukáč – starosta obce

**4. Žiadosť p. Červeňák**

**Uznesenie č. 14/2015**

Obecné zastupiteľstvo v Šemši:

**schvaľuje**

1. žiadosť p. Červeňák

**žiada**

1. starostu obce zabezpečiť znalecký posudok na predmetnú nehnuteľnosť a na nasledujúce rokovanie zastupiteľstva predložiť zámer priameho predaja majetku obce.

Počet všetkých poslancov:7

Počet prítomných poslancov:4

Hlasovali: 4 Za:4 Proti: 0 Zdržali sa: 0

V Šemši 17.04.2015 Jozef Lukáč – starosta obce

**5. Žiadosť p. Palko**

**Uznesenie č. 15/2015**

Obecné zastupiteľstvo v Šemši:

**schvaľuje**

1.žiadosťp. Palka

**schvaľuje**

1. zámer na predaj obecného majetku spôsobom hodným osobitného zreteľa podľa § 9a ods.8 písm. e) zákona č. 138/1991 Z.z. pre p. Palka Jozefa, Š parcela č.202/2 – zastavané plochy a nádvoria v  k. ú. Šemša, vymedzená geometrickým plánom č. 4/2015 vypracovaným Ing. Igorom Hudákom o výmere 44 m2 vo vlastníctve Obce Šemšaza cenu:prvých 10 m2 za 0,5€/m2, každý začatý m2 za 2€/m2 z dôvodu, že rodina ju v dobrej viere užívala celé roky a tvorí podstatnú časť dvora a pozemku pod rodinným domom. V prípade iného spôsobu predaja pre tretie osoby by došlo k zamedzeniu prístupu z miestnej komunikácie k pozemku na parcelu č. 201. Obec tento pozemok nevyužíva ani ináč ho nevie využiť. Predajom pozemku v celosti by došlo k obmedzeniu priestoru pre uloženie inžinierskych sietí v budúcnosti, preto bol vypracovaný geometrický plán č. 4/2015 vypracovaným Ing. Igorom Hudákom rozdelenia parcely č. 202 - zastavané plochy a nádvoria v k. ú. Šemša o výmere 74 m2.

**žiada**

1. starostu obce zabezpečiť zverejnenie zámeru na predaj obecného majetku spôsobom hodným osobitného zreteľa podľa § 9a ods.8 písm. e) zákona č. 138/1991 na úradnej tabuli obce a na web stránke obce.

Počet všetkých poslancov:7

Počet prítomných poslancov:4

Hlasovali:4 Za: 4 Proti: 0 Zdržali sa: 0

V Šemši 17.04.2015 Jozef Lukáč – starosta obce

**6. ŠPLH- Šemšanskí priatelia loptových hier – zmluva**

**Uznesenie č. 16/2015**

Obecné zastupiteľstvo v Šemši:

**schvaľuje**

1. zoznam nadbytočného majetku traktor – kosačka na trávu typ XX220 HDE

Počet všetkých poslancov:7

Počet prítomných poslancov:4

Hlasovali:4 Za:4 Proti: 0 Zdržali sa:0

V Šemši 17.04.2015 Jozef Lukáč – starosta obce

**Uznesenie č. 17/2015**

Obecné zastupiteľstvo v Šemši:

**schvaľuje**

1.zmluvu o predaji traktora – kosačka na trávu typ XX 220 HDE vo výške 250 € pre o.z. ŠPLH- Šemšanskí priatelia loptových hier

Počet všetkých poslancov:7

Počet prítomných poslancov:4

Hlasovali:4 Za:4 Proti: 0 Zdržali sa: 0

V Šemši 17.04.2015 Jozef Lukáč – starosta obce

**Uznesenie č. 18/2015**

Obecné zastupiteľstvo v Šemši:

**schvaľuje**

1.zámer na prenájom obecného majetku spôsobom hodným osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov pre ŠPLH – Šemšnaskí priatelia loptových hier, parcela č.625 – ostatné plochy v k. ú. Šemša o výmere 14310 m2,na ktorej sa nachádza trávnaté futbalové ihrisko vo vlastníctve Obce Šemša pre o.z. ŠPLH - Šemšanskí priatelia loptových hier z dôvodu: Obec Šemša zabezpečuje rozvoj kultúry a športu v obci prostredníctvom o.z. ŠPLH - Šemšanskí priatelia loptových hier. Občianske združenie ŠPLH - Šemšanskí priatelia loptových hier reprezentuje obec navonok v rôznych loptových hrách. Danú nehnuteľnosť bude združenie využívať na organizovanie kultúrnych a športových akcií, pričom bude prenajatý majetok udržiavať (kosiť) a zveľaďovať.

**žiada**

1. starostu obce zabezpečiť zverejnenie zámeru na prenájom obecného majetku spôsobom hodným osobitného zreteľa podľa § 9a ods.9 písm. c) zákona č. 138/1991 na úradnej tabuli obce a na web stránke obce.

Počet všetkých poslancov:7

Počet prítomných poslancov:4

Hlasovali:4 Za:4 Proti:0 Zdržali sa:0

V Šemši 17.04.2015 Jozef Lukáč – starosta obce

**7. Cenník prenájmu sály, zasadačky a kuchyne s príslušenstvom**

**Uznesenie č. 19/2015**

Obecné zastupiteľstvo v Šemši:

**schvaľuje**

1.predložený cenník prenájmu sály, zasadačky a kuchyne s príslušenstvom

Počet všetkých poslancov:7

Počet prítomných poslancov: 4

Hlasovali:4 Za:4 Proti:0 Zdržali sa: 0

V Šemši 17.04.2015 Jozef Lukáč – starosta obce

**6. Rôzne**

**Informácia cintorín**

**Uznesenie č. 20/2015**

Obecné zastupiteľstvo v Šemši:

**berie na vedomie**

1. informáciu starostu obce o prácach na oddrenážovaní cintorína a výstavbe pamätníka pre padlých v I. a II. svetovej vojne.

Počet všetkých poslancov:7

Počet prítomných poslancov:

Hlasovali: Za: Proti: Zdržali sa:

V Šemši 17.04.2015 Jozef Lukáč – starosta obce

**Informácia MAS Rudohorie a spracovanie nového PHSR**

**Uznesenie č. 21/2015**

Obecné zastupiteľstvo v Šemši:

**berie na vedomie**

1. informáciu o činnosti MAS Rudohorie

Počet všetkých poslancov:7

Počet prítomných poslancov:

Hlasovali: Za: Proti: Zdržali sa:

**poveruje**

1. starostu obce dať vypracovať nový PHSR

Počet všetkých poslancov:7

Počet prítomných poslancov:4

Hlasovali: 4 Za:4 Proti: 0 Zdržali sa:0

V Šemši 17.04.2015 Jozef Lukáč – starosta obce

**Kultúrne podujatia**

**Uznesenie č. 22/2015**

Obecné zastupiteľstvo v Šemši

**ukladá**

1. komisii pre školstvo, kultúru a šport pripraviť návrh programu na oslavy Deň obce Šemša do 30.4.2015.

Počet všetkých poslancov:7

Počet prítomných poslancov: 4

Hlasovali: 4 Za: 4 Proti:0 Zdržali sa: 0

V Šemši 17.04.2015 Jozef Lukáč – starosta obce

**Verejné obstarávanie**

**Uznesenie č. 23/2015**

Obecné zastupiteľstvo v Šemši:

**schvaľuje**

1. zmluvu o dielo na poskytovanie odborného poradenstva a konzultačných služieb pri verejnom obstarávaní so spoločnosťou TENDER-KOZULT s.r.o.

Počet všetkých poslancov:7

Počet prítomných poslancov:4

Hlasovali:4 Za: 4 Proti: 0 Zdržali sa: 0

V Šemši 17.04.2015 Jozef Lukáč – starosta obce